Diari Oficial de la Generalitat Valenciana


Sumari del DOGV 10865, del 30-12-2024 (2024/13019)

RESOLUCIÓ de 20 de desembre de 2024, del director general de Labora Servici Valencià d’Ocupació i Formació, per la qual es modifica la Resolució de 3 d’octubre de 2024, del director general de Labora Servici Valencià d’Ocupació i Formació, per la qual s’aprova la convocatòria del programa mixt d’ocupació-formació Tallers d’Ocupació, a càrrec de l’exercici pressupostari 2024, en aplicació de l’Orde 23/2024, de 3 de setembre, de la Conselleria d’Educació, Cultura, Universitats i Ocupació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10311

Data del DOGV
:   30-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13266

CVE
:   DOVB-I-9972-05432

Data del document
:   20-12-2024

Organisme emissor
:   Labora Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * inserció professional
    * ajuda pública
    * ajuda a l'ocupació

Mitjançant la Resolució de 3 d’octubre de 2024, del director general de Labora Servici Valencià d’Ocupació i Formació, publicada en el DOGV número 9952, de 7 d’octubre de 2024, es va aprovar la convocatòria del programa mixt d’ocupació-formació Tallers d’Ocupació, a càrrec de l’exercici pressupostari 2024, en aplicació de l’Orde 23/2024, de 3 de setembre, de la Conselleria d’Educació, Cultura, Universitats i Ocupació, per la qual s’aproven les bases reguladores de la concessió de subvencions dels programes Escoles Taller, Tallers d’Ocupació i altres programes públics mixtos d’ocupació-formació.

En el resolc catorzé, paràgraf primer, de la resolució esmentada, s’establix el següent: «D’acord amb el que es preveu en l’orde de bases, els tallers hauran d’iniciar-se en el termini de dos mesos des de la notificació de la resolució de concessió llevat que per estar impartint formació les aules no es troben disponibles i en este cas este termini es comptarà a partir del moment en què finalitzen les accions formatives referides, data que haurà de ser comunicada al personal tècnic de formació. Sense perjuí d’això, els projectes hauran de començar, en tot cas, abans del 31 de gener de 2025, i finalitzaran d’acord amb la duració del projecte establida en el resolc tercer d’esta resolució».

Considerant el termini establit en la convocatòria per a resoldre i notificar la concessió de les subvencions, a causa de la dificultat en què es trobaran les entitats per a poder iniciar les accions formatives en el termini previst, es considera oportú establir com a data límit per a l’inici dels tallers el dia 28 de febrer de 2025, amb la finalitat de propiciar un desenrotllament correcte de les accions formatives, així com una adequada gestió dels fons públics.

D’acord amb el que s’ha exposat, i fent ús de la facultat que conferix a esta Direcció General de Labora l’article 14.1.e del Decret 216/2020, de 29 de desembre, del Consell, d’aprovació del Reglament d’organització, règim jurídic i funcional de Labora Servici Valencià d’Ocupació i Formació,

RESOLC

Modificar el resolc catorzé, paràgraf primer, de la Resolució de 3 d’octubre de 2024 anteriorment esmentada, que queda redactat de la manera següent:

«D’acord amb el que es preveu en l’orde de bases, els tallers hauran d’iniciar-se en el termini de dos mesos des de la notificació de la resolució de concessió, llevat que per estar impartint formació les aules no es troben disponibles, i en eixe cas el termini es comptarà a partir del moment en què finalitzen les accions formatives esmentades, data que haurà de ser comunicada al personal tècnic de formació. Sense perjuí d’això, els projectes hauran de començar, en tot cas, fins al 28 de febrer de 2025 inclusivament, i finalitzaran d’acord amb la duració del projecte establida en el resolc tercer d’esta resolució.»

La present resolució produirà efectes a partir del dia de la seua publicació en el *Diari Oficial de la Generalitat Valenciana*.

Contra el present acte, que esgota la via administrativa, es podrà interposar un recurs potestatiu de reposició davant d’este mateix òrgan en el termini d’un mes a partir de l’endemà de la publicació de la present resolució, d’acord amb el que preveuen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé, en el termini de dos mesos, un recurs contenciós administratiu davant del jutjat contenciós administratiu competent, de conformitat amb el que s’establix en l’article 8, apartat 3, així com en l’article 46, apartat 1, els dos de la Llei 29/1998, de 13 de juliol, reguladora de la jurisdicció contenciosa administrativa, sense perjuí que es puga interposar qualsevol altre recurs que s’estime pertinent.

  

València, 20 de desembre de 2024

Antonio Galvañ Díez

Director general de LABORA Servei Valencià d'Ocupació i Formació